Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 518/14/6606	Lučenec, 26.5.2015
EEČ : 2-47-59-2015

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako zodpovedný zástupca daňového subjektu XXXXX so sídlom XXXXX, IČO: XXXXX podal dňa 27.02.2012 a dňa 25.06.2012 u správcu dane Daňový úrad XXXXX, pobočka XXXXX dodatočné daňové priznanie k dani z pridanej hodnoty za zdaňovacie obdobie október 2011, v ktorom si znížil vlastnú daňovú povinnosť o sumu 6 822 € a to tak, že si uplatnil nárok na odpočítanie dane z dodávateľskej faktúry od spoločnosti XXXXX so sídlom XXXXX, č. fa XXXXX zo dňa 31.10.2011, kde fakturovaná suma bola vo výške 40 932 € z toho DPH vo výške 6 822 €, pričom predmetom faktúry bolo „Sprostredkovanie dopravy nákladnými dopravnými prostriedkami na území SR za mesiac október 2011 podľa zmluvy o sprostredkovaní“, pričom bolo preukázané, že k sprostredkovaniu prepravy v skutočnosti nedošlo, čím svojim konaním skrátil daň o sumu 6 822 € ku škode XXXXX v zastúpení XXXXX, 

lebo zanikla trestnosť činu

Odôvodnenie:
	Uznesením vyšetrovateľa OR PZ, OKP XXXXX, sp. zn. ORP-XXXXX bolo dňa 15.10.2014 začaté trestné stíhanie za zločin neodvedenia dane a poistného podľa § 277 ods. 1 alinea druhá a ods. 2 písm. b) Tr. zák. a následne dňa 30.01.2015 bolo vznesené obvinenie XXXXX pre zločin skrátenia dane a poistného podľa § 276 ods. 1, 2 písm. d) Tr. zák. na tom skutkovom základe, že ako zodpovedný zástupca daňového subjektu XXXXX so sídlom XXXXX, IČO: XXXXX podal dňa 27.02.2012 a dňa 25.06.2012 u správcu dane Daňový úrad XXXXX, pobočka XXXXX dodstočné daňové priznanie k dani z pridanej hodnoty za zdaňovacie obdobie október 2011, v ktorom si znížil vlastnú daňovú povinnosť o sumu 6 822 € a to tak, že si uplatnil nárok na odpočítanie dane z dodávateľskej faktúry od spoločnosti XXXXX so sídlom XXXXX IČO: XXXXX, č. fa XXXXX zo dňa 31.10.2011, kde fakturovaná suma bola vo výške 40 932 € z toho DPH vo výške 6 822 €, pričom predmetom faktúry bolo „Sprostredkovanie dopravy nákladnými dopravnými prostriedkami na území SR za mesiac október 2011 podľa zmluvy o sprostredkovaní“, pričom bolo preukázané, že k sprostredkovaniu prepravy v skutočnosti nedošlo, čím svojim konaním skrátil daň o sumu 6 822 € ku škode XXXXX v zastúpení XXXXX. 

Dňa 21.05.2015 bol na tunajšiu okresnú prokuratúru doručený vyšetrovací spis spolu s návrhom na zastavenie trestného stíhania podľa § 215 ods. 1 pism. h) Tr. por. s poukazom na § 86 ods. 1 písm. e) Tr. zák.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

	Obvinený XXXXX sa ku skutku, ktorý je mu kladený za vinu v plnom rozsahu priznal. Vo svojej výpovedi uviedol, že si je vedomý svojho pochybenia a v zmysle poučenia o účinnej ľútosti prisľúbil predmetný dorub na DPH uhradiť, pričom svoje neuvážené konanie oľutoval. Následne dňa 07.05.2015 predložil do vyšetrovacieho spisu prevodný príkaz z banky, s ktorým uhradil dorub na dani z pridanej hodnoty. 

	Svedok - poškodený XXXXX potvrdil pri preštudovaní vyšetrovacieho spisu, že spoločnosť XXXXX dňa 11.05.2015 uhradila dlžnú DPH vo výške 6 822 €, o čom aj predložil do vyšetrovacieho spisu doklad zo systému daňového úradu. 

	Podľa § 86 ods. 1 písm. e) Tr. zak. trestnosť trestného činu zaniká aj vtedy, ak ide o trestný čin skrátenia dane a poistného podľa § 276, ak splatná daň a jej príslušenstvo alebo poistné bola dodatočne zaplatená najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Podľa § 86 ods. 2 Tr. zák. trestnosť trestného činu podľa ods. 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti činu podľa ods. 1.

	V policajných evidenciách, ako ani z odpisu registra trestov nebola zistená právna prekážka v zmysle § 86 ods. 2 Tr. zák., z dôvodu ktorej by nebolo možné aplikovať postup podľa § 215 ods. 1 písm. h) Tr. por. s poukazom na § 86 ods. 1 písm. e) Tr. zák. 

Z výpovede obvineného XXXXX, ako aj z listinných dôkazov nachádzajúcich sa vo vyšetrovacom spise a najmä z oznámenia Daňového úradu XXXXX, pobočka XXXXX je preukázané, že obvinený splnil podmienku na zastavenie trestného stíhania, nakoľko splatnú daň vo výške 6 822 € zaplatil. 

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Preták
prokurátor